లక్క గాజులు

ప్రపంచ ప్రసిద్ధి గాంచిన చార్మినార్‌ లాడ్‌బజార్‌ లాక్‌ బేంగిల్స్​ను తెలుగులో లక్క రాళ్ల గాజులుగా పిలుస్తుంటారు. తెలంగాణలో జీఐ ట్యాగ్‌ అందుకున్న 17వ ఉత్పత్తి. కేంద్ర వాణిజ్య, పరిశ్రమల మంత్రిత్వ శాఖ ఆధీనంలోని కంట్రోలర్​ జనరల్​ ఆఫ్ పేటెంట్స్, డిజైన్స్ అండ్ ట్రేడ్​మార్క్స్ ఈ​ గుర్తింపును మంజూరు చేసింది.​ 
 వివరణ 
హైదరాబాద్‌ నగరంలో పాతబస్తీ గాజులకు ప్రసిద్ధి. ఇక్కడ వివిధ రకాల గాజులు తయారవుతుంటాయి. అందులో లక్క రాళ్ల గాజులు స్థానిక, అంతర్జాతీయ మార్కెట్లో చాల ప్రాచుర్యం పొందాయి. ఈ గాజుల తయారీ ప్రక్రియ చాల కష్టమైనది. రెసిన్‌ పదార్ధాన్ని కొలిమిపై కరిగిస్తే లక్క వస్తుంది. ఆ లక్కను వృత్తాకారంలో మలిచి, దానిపై రాళ్లు, పూసలు, స్ఫటికాలు, అద్దాలను హస్తకళాకారులు చేతులతోనే అమరుస్తారు. మొఘల్ వంశస్థుల కాలంలో ఈ కళ మొదలైందని చెబుతారు. పురాతన కాలంలో రాజకుటుంబాల్లోని మహిళలు ఈ గాజులను విరివిగా ధరించేవారు. 
 జిఐ ట్యాగ్ 
లక్క గాజులకు జీఐ ట్యాగ్ కోసం 2022 సంవత్సరం జూన్‌లో హైదరాబాద్ క్రెసెంట్ హ్యాండీక్రాఫ్ట్స్ ఆర్టిసన్స్ వెల్ఫేర్ అసోసియేషన్ దరఖాస్తు చేసింది. మార్చి 3, 2024 న జిఐ ట్యాగ్ లభించింది.
మూలాలు

వర్గం:తెలంగాణ
వర్గం:తెలంగాణ భౌగోళిక గుర్తింపులు
వర్గం:హైదరాబాద్